OpenLLM-France/wikimedia huggingface dataset:
# Henry Calvin

Henry Calvin, jaiotzez Wimberly Calvin Goodman (Dallas, 1918ko maiatzaren 25a - Dallas, 1975eko urriaren 6a) aktore eta abeslari estatubatuarra da. Zorro telesailean García sargentoaren papera egiteagatik ezagutzen da.

## Biografia

Dallasen jaio zen, Texasen, eta haurra zela auzoko eliza baptistako koroan abesten zuen. Southern Methodist Universityn graduatu ondoren aktore eta abeslari ibilbideari ekin zion.
Lan apal batzuk egin ondoren Zorro telesailean hartu zuen parte. Pertsonaia xamurra zen, Zorro harrapatu nahi bazuen ere baldarra zen eta janak eta edanak galtzen zuten. Zorroren sintoniaren bertsio bat abestu zuen eta sarritan agertzen zen telesailean ere abesten, ahots baritono aipagarria baitzuen. Annette Funicellorekin ere egin zuen duetoa atal batean. ABC katearekin izandako kontratu arazo batengatik telesaila bertan behera gelditu zen. Walt Disney Presents programaren barnean lau atal berri atera ziren ondoren eta Henry Calvinek egin zuen Sargento Garcíaren papera berriz ere.
Disneyland Records-entzako "Never Smile at a Crocodile" haur-abestia grabatu zuen, beranduago Peter Pan animaziozko filmeko soinu bandan agertu zena. Babes in Toyland filmeko soinu bandarako ere bi abesti kantatu zituen, "We Won't Be Happy Till We Get It" eta "Slowly He Sank To The Bottom of the Sea"
1975an hil zen Dallasen eztarriko minbiziak jota.

## Filmografia

| Urtea | Filma | Pertsonaia | Oharrak |
| 1956 | Crime Against Joe | Red Waller | filmea |
| 1956 | The Broken Star | Thornton W. Wills | filmea |
| 1957 | The Yeomen of the Guard | Wilfred Shadbolt | telefilmea |
| 1957-59 | Zorro | Sgt. Demetrio López García | Telesaila |
| 1960 | Toby Tyler or 10 Weeks with a Circus | Ben Cotter | Filmea |
| 1960-61 | Walt Disney Presents | Sgt. Demetrio López García | Telesaila |
| 1961 | Babes in Toyland | Gonzorgo | Filme musikala |
| 1963 | The Dick Van Dyke Show | Sam Pomerantz | Telesaila |
| 1963 | Petticoat Junction | Pixley Fats | Telesaila |
| 1965 | Ship of Fools | Gregorio (gizon lodia) | Filmea |
| 1966 | The Girl from U.N.C.L.E. | Sheikh Ali Hassen | Telesaila |
| 1966 | Run, Buddy, Run | José | Telesaila |
| 1966 | The Man from U.N.C.L.E. | Brother Peter | Telesaila |
| 1967 | Mannix | Lázaro Figueroa | Telesaila |

## Erreferentziak

* ↑ «Henry Calvin – Broadway Cast & Staff | IBDB» www.ibdb.com (Noiz kontsultatua: 2023-06-09).
* ↑ «Zorro - History of the series» www.billcotter.com (Noiz kontsultatua: 2023-06-09).
* 1 2 «Sgt. Garcia» web.archive.org 2008-02-03 (Noiz kontsultatua: 2023-06-09).
* ↑ (Ingelesez) «Sgt. Demetrio Lopez Garcia» Zorro Wiki (Noiz kontsultatua: 2023-06-09).
* ↑ Henry Calvin - Never Smile At A Crocodile. (Noiz kontsultatua: 2023-06-09).

## Kanpo estekak

* Aktorearen IMDBko fitxa irakurgai (Ingelesez)
* Datuak: Q2732212
* Multimedia: Henry Calvin / Q2732212
# Henry Bengoa Inventarium

"Henry Bengoa Inventarium" Bernardo Atxagak idatzitako antzezlanik ezagunena da, 1986an egindakoa.
2004an Pamiela argitaletxeak kaleratu zuen lanean oinarritutako diskoa, Joxemari Iturralde eta Ruper Ordorikarekin batera egindakoa.

## Ikus, gainera

* Euskal antzerki berria

## Kanpo estekak

* Henry Bengoa Inventarium antzezlanaren aurkezpena Codesyntax. 1987. urtean. Bernardo Atxaga, Ruper Ordorika, Joxemari Iturralde, Alberto de la Casa eta Nando de la Casa.
* "Pamiela"k argitaratutako diskoa
# Henry Campbell-Bannerman

Sir Henry Campbell-Bannerman (Glasgow, 1836ko irailaren 7a - Londres, 1908ko apirilaren 22a) britainiar politikaria izan zen. Erresuma Batuko lehen ministroa izan zen 1905tik 1908ra.
Glasgow eta Cambridgeko Unibertsitateetan ikasi zuen, eta familiako ehungintza-enpresan lan egin zuen. Alderdi Liberaleko kidea izan zen eta 1868an eserleku bat irabazi zuen Parlamentuan. Legebiltzarreko kide izan zen hurrengo berrogei urteetan.
Hainbat gobernutan parte hartu zuen, eta Gerrarako estatu-idazkaria izan zen Gladstone eta Roseberyren gobernuetan. 1899an, Alderdi Liberaleko eta oposizioko buru bihurtu zen.
1905ean Arthur Balfour lehen ministroak dimisioa eman zuen eta Campbell-Bannermanek koalizio gobernua eratu zuen. Parlamentua desegin zuen eta gehiengo zabalarekin irabazi zituen hauteskundeak deitu zituen. Osasun-arazoengatik dimisioa eman zuen 1908ko apirilaren 3an, eta hemeretzi egun geroago hil zen 10 Downing Streeten.
Lagunartean "CB" izenez ezagutzen zen. Merkataritza-askatasun, Irlandarako Home Rule eta baldintza sozialen hobekuntza babestu zituen. Grebetan eragindako kalteengatik sindikatuei erreklamazioak egitea debekatu zuen, haurrentzako otorduak doan sartu zituen eskoletan eta udalei latifundisten lurrak erosteko aukera eman zien.

## Kanpo estekak

* Datuak: Q106618
* Multimedia: Henry Campbell-Bannerman / Q106618
# Henry Augustus Rowland

Henry Augustus Rowland (Honesdale, Pennsylvania, 1848ko azaroaren 27a - Baltimore, 1901eko apirilaren 16a) Estatu Batuetako fisikaria izan zen.
Burdinbide ingeniaria zen, eta Berlinen egin zituen fisikako ikasketak. New Yorkeko unibertsitateko irakasle izendatu zuten 1874an, eta Baltimorekoa 1876an. Irazkortasun magnetikoa aztertu zuen 1873an, eta karga elektriko higikor batek eremu magnetikoa sortzen duela frogatu zuen, eta, bide batez, elektrizitate estatikoa eta dinamikoa zehaztu zituen (1876, Rowlanden saioa). Eguzkiaren espektroa ere aztertu zuen, eta 39 elementu kimiko bereizi zituen hartan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q505197
* Multimedia: Henry Augustus Rowland / Q505197
# Henry Briggs

Henry Briggs (Warley Wood, Mendebaldeko Yorkshire, 1561eko otsaila - Oxford, 1631ko urtarrilaren 26a) matematikari ingelesa izan zen. Logaritmoen inguruan lan egiten zuen matematikariak 10 zenbakia oinarri bezala erabiltzeko ideia izan zuen. Hori dela-eta, jatorrizko logaritmoak (John Napierrek asmatutakoak) gaur egun erabiltzen diren logaritmo arruntetara aldatu zituen, hots, oinarrizko zenbakitzat hamar duen logaritmoetara ("Briggsen logaritmoak" bezala ezagutzen direnak). Briggsen logaritmoa Log. zeinuaren bidez adierazten da, beraren oinean oinarriaren zenbakirik jarri gabe ere ulertzen baita zenbaki hori hamar dela. Bestalde, lehen 31.000 zenbaki osoen logaritmoak 14. hamarrena arte kalkulatu zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q335086
* Multimedia: Henry Briggs (mathematician) / Q335086
# Henry Cabot Lodge, Jr.

Henry Cabot Lodge, Jr. (Nahant, Massachusetts, AEB, 1902ko uztailaren 5a - Beverly, Massachusetts, AEB, 1985eko otsailaren 27a) Estatu Batuetako politikaria izan zen.

## Biografia

Alderdi Errepublikanoaren eskutik senatari izan ondoren (1936-1944), Estatu Batuen ordezkari izan zen Nazio Batuen Erakundean (1953). Nixonek bere ordezkari izendatu zuen Parisen Vietnamgo Gerraren auziari buruzko Konferentzian parte har zezan. Negoziazioen moteltasunaz etsirik, dimisioa eman zuen 1969an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q450984
* Multimedia: Henry Cabot Lodge junior / Q450984
# Heston Blumenthal

Heston Marc Blumenthal (Londres, 1966ko maiatzaren 27a) ingeles sukaldaria da. Berkshireko Bray herrian The Fat Duck izeneko jatetxearen jabea da, Erresuma Batuan Michelin Gidaren hiru izar dituztenetariko bat dena. Sukaldaritzaren ikuspegi zientifikoa landu du eta zenbait liburu eta telebista-saioak egin ditu.

## Bibliografia

* Family Food: A New Approach to Cooking (2005)
* In Search of Perfection (2006)
* Further Adventures in Search of Perfection (2007)
* The Fat Duck Cookbook (2008)
* Total Perfection:In Search of Total Perfection (2009)
* Heston's Fantastical Feasts (2010)
* Heston Blumenthal At Home (2011)
* Historic Heston (2013)

## Erreferentziak

* ↑ The World's 50 Best Restaurants
* Datuak: Q1616078
* Multimedia: Heston Blumenthal / Q1616078
# Hesweiler

Hesweiler Alemaniako udalerria da. Renania-Palatinatua estatuan kokatuta dago, [[Cochem-Zell (barrutia)|Cochem-Zell]] barrutian. 2014an 132 biztanle zituen 2,31 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q564996
* Multimedia: Hesweiler / Q564996
# Heswall

Heswall, Ingalaterrako ipar-mendebaldean dagoen udalerri bat da, Merseyside konderrian. Wirral penintsulan dago.
2011n 13.401 biztanle zituen.
* Datuak: Q674669
* Multimedia: Heswall / Q674669
# Het Bildt

Het Bildt (frisieraz: It Bilt) (entzun) Herbehereetako Frisiako herria da. 2010eko urtarrilaren 1eko erroldaren arabera, herriak 10.908 biztanle zituen.

## Ikus, gainera

* Frisia

## Kanpo estekak

* (Nederlanderaz) Udalaren webgunea.
* Datuak: Q850722
* Multimedia: Het Bildt / Q850722
# Het smelt (filma)

Het smelt 2023ko Veerle Baetens flandriar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Eva Bruselan bizi da, eta argazkilari baten laguntzaile gisa egiten du lan. Bakartia eta sozialki ez oso trebea izaki, munduarekiko distantzia handi bat mantentzen du. Bere ahizpa gaztearekin bizi da, eta horrek esaten dionean alde egingo duela partekatzen duten etxetik, Evak bere babesleku bakarra galduko du. Sare sozialetan ikusiko du txikitako lagun baten anaia zenduaren omenezko topaketa bat egingo dutela bere jaioterrian, Bovenmeeren, eta itzultzea erabakiko du, iraganeko gertakizun ilunei aurre egiteko.
Evak 13 urte ditu, eta Bovenmeeren bizi da. Gaztea eta inuzentea da, eta inguratzen duen munduko zama emozionalak kudeatzen saiatzen ari da. Ama alkoholikoa du, eta aita biolentoa. Etxean falta duen segurtasun eta babes hori bere lagun Timengan eta Laurensengan aurkitu ditu. Hiru mosketariak esaten diete, dena bizi izan dute elkarrekin: udara luzeak, eskolako arazoak, familia disfuntzionalak. Nerabezaroa iristean, ordea, mutilak Evarengandik aldenduko dira: haien begietan Eva ez da neska bat, baina ezin du mutilen taldekoa izan. Bere bi lagunak galduta, Evak onartua izan nahi du, eta edozer egingo du taldeko kide izateko; baita mutilen joko bihozgabeetan parte hartu ere.

## Aktoreak

* Charlotte De Bruyne : Eva (heldua)
* Sebastien Dewaele : Dad
* Amber Metdepenningen : Tess (gaztea)
* Spencer Bogaert : Tim (heldua)
* Naomi Velissariou : Mom
* Rosa Marchant : Eva (gaztea)
* Femke Van der Steen : Tess (heldua)
* Simon Van Buyten : Laurens (heldua)
* Anthony Vyt : Tim (gaztea)
* Charlotte Van Der Eecken : Elisa (gaztea)
* Matthijs Meertens : Laurens (gaztea)

## Erreferentziak

* 1 2 «Oinaze isilduak» Berria 2024-02-07 CC BY-SA 4.0 lizentziapean.

## Kanpo estekak

* Datuak: Q115819410
# Hestinalis

Hestinalis Nymphalidae familiako tximeleta genero bat da. Bere espezie tipoa Hestina mimetica da.

## Espezieak

| Espeziea | Egoera |
| Hestinalis carolinae | daturik gabe |
| Hestinalis cuneata | daturik gabe |
| Hestinalis divona | daturik gabe |
| Hestinalis melanina | daturik gabe |
| Hestinalis melanoides | daturik gabe |
| Hestinalis mimetica | daturik gabe |
| Hestinalis nama | daturik gabe |
| Hestinalis namida | daturik gabe |
| Hestinalis ribustus | daturik gabe |
| Hestinalis ruvanella | daturik gabe |

## Kanpo estekak

* Datuak: Q5746474
* Multimedia: Hestinalis / Q5746474
* Espezieak: Hestinalis
# George Sherman

George Sherman (New York, 1908ko uztailaren 14a - Los Angeles, 1991ko martxoaren 15a) estatubatuar zinema-zuzendaria izan zen.
David Howard zuzendariaren laguntzaile-lanak eginez ikasi zuen lanbidea 1935 eta 1937 bitartean, eta bere lehen filma, Wild Horse Rodeo, 1937an bertan zuzendu zuen. Guztira, 175 film zuzendu zituen. Hasieran, 1940ko hamarraldiaren erdira arte, westernak egin zituen batez ere, baina, ondoren, genero gehiago ere zuzendu zuen, The Lady and the Monster (1944) thrillerra, eta The Bandit of Sherwood Forest (1946), esaterako. 1950eko hamarraldian, Universal etxeak kontrataturik, ospe handia izan zuen B saileko filmen zuzendari bikaina zelako. Hala ere, ez zion inoiz westernak zuzentzeari utzi, arrazismoaren aurkako zertzeladak erantsiz aldi berri honetan. Horren adibide dira War Arrow (1953), Comanche (1956) eta Reprisal (1956). 1964an, bi film zuzendu zituen Espainian: La nueva Cenicienta, Marisol antzezlea protagonista duena, eta Joaquín Murrieta superprodukzio epikoa. Ondoren, 1971n, John Wayne aktorea zuzendu zuen berriro Big Jake filmean. Bere azken lanak, berriz, telebistarako ekoizpen- eta zuzendari-lanak izan ziren.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q745414
* Multimedia: George Sherman / Q745414
# George Steer

George Lowther Steer (Hegoafrika, 1909ko azaroaren 22a – Myanmar, 1944ko abenduaren 25a) britainiar kazetari eta gerra-korrespontsala izan zen, Bigarren Italiar-Abisiniar Gerran eta Espainiako Gerra Zibilean ibilitakoa. The Times egunkarirako lan egin zuen eta horretan zebilen 1936-1937an Euskal Herrian korrespontsal-lanak egin zituenean. Irunen eta Donostiaren okupazioaren berri eman zuen, baita Gernikako bonbardaketa salatu ere 1938ko The Tree of Gernika: A Field Study of War liburuan. Bere lanari esker, faxistek egindako gerra krimenak ezagutarazi zituen. Gerra ostean, Haile Selassie berriro enperadorea izan zedin lagundu zuen.

## Erreferentziak

* ↑ (Ingelesez) Steer, George. «The tragedy of Guernica. Town destroyed in air attack. Eye-witness account.» (PDF) eitb.eus (Noiz kontsultatua: 2018-02-01).
* ↑ «Bilbao dedica una calle a George Steer que informó del bombardeo de Gernika» Deia 2010/10/08.

## Kanpo estekak

* Datuak: Q5544815
* Multimedia: George Steer / Q5544815
# George Steiner

George Steiner (Neuilly-sur-Seine, Frantzia, 1929ko apirilaren 23a - Cambridge, Ingalaterra, 2020ko otsailaren 3a), frantziar-estatubatuar literatura kritikari, saiakeragile, filosofo, eleberri idazle eta irakasle bat izan zen. Bizitza osoan hizkuntza, literatura eta gizartearen arteko harremanari buruz zabal eta luze idatzi zuen, bai eta Holokaustoaren eraginaz.

## Idazlanak
### Saiakerak

* 1960 - Tolstoy or Dostoevsky: An Essay in Contrast
* 1961 - The Death of Tragedy
* 1966 - The Penguin Book of Modern Verse Translation (1966)
* 1967 - Language and Silence: Essays 1958-1966
* 1971 - In Bluebeard's Castle: Some Notes Towards the Redefinition of Culture
* 1972 - Extraterritorial: Papers on Literature and the Language Revolution
* 1973 - The Sporting Scene: White Knights of Reykjavik
* 1974 - Nostalgia for the Absolute
* 1975 - Why English? (1975)
* 1978 - Has Truth a Future? (1978)
* 1978 - Heidegger (Heidegger, Madrid, FCE, 2001).
* 1978 - On Difficulty and Other Essays
* 1984 - Antigones
* 1984 - George Steiner: A Reader (1984)
* 1986 - A Reading Against Shakespeare (1986)
* 1989 - Real Presences: Is There Anything in What We Say?
* 1995 - What is Comparative Literature? (1995)
* 1996 - Homer in English (1996)
* 1996 - No Passion Spent: Essays 1978-1996
* 1997 - Errata: An Examined Life
* 2001 - Grammars of Creation
* 2003 - Les Logocrates
* 2004 - Lessons of the Masters
* 2004 - Prefacio a la Biblia hebrea
* 2005 - Une idée de l'Europe
* 2005 - Dix raisons (possibles) à la tristesse de la pensée (bilingual, 2005)
* 2006 - Le Silence des livres, suivi de Ce vice encore impuni.
* 2008 - My unwritten books
* 2011 - The poetry of thought. From the Hellenism to Celan.

### Narratiba

* 1964 - Anno Domini: Three Stories
* 1981 - The Portage to San Cristobal of A. H.
* 1992 - Proofs and Three Parables
* 1996 - The Deeps of the Sea, and Other Fiction (1996)

### Elkarrizketak eta solasaldiak

* 1992 - Entretiens avec Ramin Jahanbegloo
* 1999 - Ce qui me hante, Entretiens avec Antoine Spire,
* 2003 - Éloge de la transmission. Entretien avec Cécile Ladjali
* 2016 - Un long samedi. Entretiens
* Datuak: Q453288
* Multimedia: George Steiner / Q453288
# George Smoot

George Fitzgerald Smoot III.a (Yukon, Florida, Ameriketako Estatu Batuak, 1945eko otsailaren 20a) astrofisikari eta kosmologo estatubatuarra da. 2006. urtean John C. Mather eta biek Fisikako Nobel Saria jaso zuten COBE satelitearekin hondoko mikrouhinen erradiazio kosmikoaren inguruan egindako lanarengatik.

## Biografia

1945eko otsailaren 20an jaio zen Floridako Yukon hiri estatubatuarran. Massachusettseko Teknologia Institutuan matematikak ikasi eta 1966an lizentziatu zen. 1970ean doktoratu zen partikulen fisikaren inguruko tesia eginez.
Gaur egun, Berkeleyko Kaliforniako Unibertsitatean irakaslea da.

## Kanpo estekak

* Datuak: Q179572
* Multimedia: George Smoot / Q179572
# George Sidney

George Sidney (New York, 1916ko urriaren 4a - Las Vegas, 2002ko maiatzaren 5a) estatubatuar zinema zuzendari eta ekoizlea izan zen.
Metro-Goldwyn-Mayer konpainiarekin lan egin zuen batez ere, eta Holywooden gerraosteko aurrekontu handieneko film musikalak zuzendu zituen. Hanna-Barbera animazio-estudioko bazkide sortzailea ere izan zen, eta marrazki bizidunak benetako akzioarekin nahastu zituen filmen batean.

## Filmografia hautatua

* Pilot #5 (1943)
* Thousands Cheer (1943)
* Bathing Beauty (1944)
* Anchors Aweigh (1945)
* Ziegfeld Follies (1945)
* The Harvey Girls (1946)
* Holiday in Mexico (1946)
* Cass Timberlane (1947)
* The Three Musketeers (1948)
* The Red Danube (1949)
* Key to the City (1950)
* Annie Get Your Gun (1950)
* Show Boat (1951)
* Scaramouche (1952)
* Young Bess (1953)
* Kiss Me Kate (1953)
* Jupiter's Darling (1955)
* The Eddy Duchin Story (1956)
* Jeanne Eagels (1957)
* Pal Joey (1957)
* Pepe (1960)
* Bye Bye Birdie (1963)
* A Ticklish Affair (1963)
* Viva Las Vegas (1964)
* The Swinger (1966)
* Half a Sixpence (1967)

## Kanpo estekak

* Datuak: Q630981
* Multimedia: George Sidney / Q630981
# George Stevens

George Stevens (Oakland, 1904ko abenduaren 18a - Lancaster, 1975ko martxoaren 8a). estatubatuar zinema zuzendari bat izan zen. 1921ean hasi zen zineman kamerari gisa. Hal Roachen laguntzaile izan zen Laurel eta Hardy bikotearen film askotan. Gero film luzeak zuzendu zituen, besteak beste, Alice Adams (1935) Katharine Hepburnekin eta Sing Time (1936) Astaire-Rogers bikotearekin. Bigarren Mundu Gerra bitartean dokumentalak egin zituen militarrekin. A Place in the Sun(1951), Shane (1953) eta Giant (1956) filmarik ospetsuenak ditu. A Place in the Sun eta Giant filmek Oscar bana jaso zuten. Beste film batzuk: Gunga Din (1939), The Talk of the Town(1942), The Diary of Anne Frank (1959), The Greatest Story ever Told(1965).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q51490
* Multimedia: George Stevens / Q51490
# Grottaferrata

Grottaferrata Italiako udalerri bat da. Erromako probintzian kokatuta dago, Lazio eskualdean. 20.494 biztanle ditu, 18,4 kilometro koadroko azaleran banatuta.

## Mugakideak

Grottaferratak honako udalerri hauekin egiten du muga:
Ciampino Frascati Monte Porzio Catone Monte Compatri Erroma Castel Gandolfo Marino Rocca di Papa

## Kanpo estekak

* Datuak: Q242703
* Multimedia: Grottaferrata / Q242703
# Grotte

Grotte Italiako udalerri bat da. Agrigentoko probintzian kokatuta dago, Sizilia eskualdean. 5.209 biztanle ditu, 23,98 kilometro koadroko azaleran banatuta.

## Mugakideak

Grottek honako udalerri hauekin egiten du muga:
Aragona Comitini Milena Racalmuto Campofranco Favara

## Kanpo estekak

* Datuak: Q431568
* Multimedia: Grotte (Italy) / Q431568
# Grottolella

Grottolella Italiako udalerri bat da. Avellinoko probintzian kokatuta dago, Campania eskualdean. 1.793 biztanle ditu, 7,13 kilometro koadroko azaleran banatuta.

## Mugakideak

Grottolellak honako udalerri hauekin egiten du muga:
Altavilla Irpina Montefredane Sant'Angelo a Scala Avellino Prata di Principato Ultra Capriglia Irpina

## Kanpo estekak

* Datuak: Q55041
* Multimedia: Grottolella / Q55041
# Grottaglie

Grottaglie Italiako udalerri bat da. Tarentoko probintzian kokatuta dago, Apulia eskualdean. 30.587 biztanle ditu, 102,12 kilometro koadroko azaleran banatuta.

## Mugakideak

Grottagliek honako udalerri hauekin egiten du muga:
Carosino Fragagnano Francavilla Fontana Monteiasi Montemesola San Marzano di San Giuseppe Villa Castelli Crispiano Martina Franca Tarento

## Kanpo estekak

* Datuak: Q52014
* Multimedia: Grottaglie / Q52014
# Grottaminarda

Grottaminarda Italiako udalerri bat da. Avellinoko probintzian kokatuta dago, Campania eskualdean. 7.711 biztanle ditu, 29,12 kilometro koadroko azaleran banatuta.

## Mugakideak

Grottaminardak honako udalerri hauekin egiten du muga:
Ariano Irpino Flumeri Frigento Melito Irpino Bonito Fontanarosa Gesualdo Mirabella Eclano

## Kanpo estekak

* Datuak: Q55040
* Multimedia: Grottaminarda / Q55040
# Grottammare

Grottammare Italiako udalerri bat da. Ascoli Picenoko probintzian kokatuta dago, Markak eskualdean. 15.814 biztanle ditu, 17,66 kilometro koadroko azaleran banatuta.

## Mugakideak

Grottammarek honako udalerri hauekin egiten du muga:
Cupra Marittima Acquaviva Picena Ripatransone San Benedetto del Tronto

## Kanpo estekak

* Datuak: Q56071
* Multimedia: Grottammare / Q56071
# Grotte di Castro

Grotte di Castro Italiako udalerri bat da. Viterboko probintzian kokatuta dago, Lazio eskualdean. 2.361 biztanle ditu, 33,42 kilometro koadroko azaleran banatuta.

## Mugakideak

Grotte di Castrok honako udalerri hauekin egiten du muga:
Acquapendente Onano San Lorenzo Nuovo Gradoli

## Kanpo estekak

* Datuak: Q161716
* Multimedia: Grotte di Castro / Q161716
# Grottole

Grottole Italiako udalerri bat da. Materako probintzian kokatuta dago, Basilicata eskualdean. 2.031 biztanle ditu, 117,15 kilometro koadroko azaleran banatuta.

## Mugakideak

Grottolek honako udalerri hauekin egiten du muga:
Grassano Matera Salandra Ferrandina Irsina Miglionico Tricarico Gravina in Puglia

## Kanpo estekak

* Datuak: Q52295
* Multimedia: Grottole / Q52295
# Grottazzolina

Grottazzolina Italiako udalerri bat da. Fermoko probintzian kokatuta dago, Markak eskualdean. 3.174 biztanle ditu, 9,26 kilometro koadroko azaleran banatuta.

## Mugakideak

Grottazzolinak honako udalerri hauekin egiten du muga:
Fermo Monte Giberto Ponzano di Fermo Rapagnano Belmonte Piceno Magliano di Tenna Montottone Montegiorgio

## Kanpo estekak

* Datuak: Q59229
* Multimedia: Grottazzolina / Q59229
# Grotteria

Grotteria Italiako udalerri bat da. Reggio di Calabriako probintzian kokatuta dago, Calabria eskualdean. 2.845 biztanle ditu, 37,98 kilometro koadroko azaleran banatuta.

## Mugakideak

Grotteriak honako udalerri hauekin egiten du muga:
Fabrizia Galatro Mammola Martone Siderno Gioiosa Ionica Marina di Gioiosa Ionica San Giovanni di Gerace

## Kanpo estekak

* Datuak: Q54616
* Multimedia: Grotteria / Q54616
# Hermanos y detectives

Hermanos y detectives Eyeworks-Cuatro Cabezasek ekoiztutako telesaila da, 2007 eta 2009 artean Telecincok igorri zuena. Oso arrakastatsua izan zen.

## Sinopsia

Oharra: Atal honek istorio osoa edo amaiera argitzen du.
Daniel Montero poliziak herentzia jaso eta Lorenzo Montero haur prodijioa den bere sasi anaia ezagutuko du.

## Pertsonaiak

* Diego Martín - Daniel Montero
* Rodrigo Noya - Lorenzo Montero
* Javier Cifrián - Javier Mansilla
* Álex Angulo - Manuel Serrano
* Marta Nieto - Carmen Gómez
* Inge Martín - María Mendiluce
* Manolo Solo - Sergio Blasco
* Víctor Clavijo - Pablo Zambrano
* Paul Loustau - Fortunato Cebrián

## Erreferentziak

* ↑ Gómez, José. (2015-3-5). «Telecinco cumple 25 años: recordamos 25 series que han marcado su historia (Parte 1)» Fórmula TV (Madril: Noxvo Editorial).

## Kanpo estekak

* Datuak: Q2877305